சிட்டு (விடுதலைப் புலி உறுப்பினர்)

மேஜர் சிட்டு ([இறப்பு:ஆவணி 1, 1997) விடுதலைப் புலிகளின் இசைக் கலைஞர். போராளி.

வாழ்க்கைக் குறிப்பு
இவர் மருதங்கேணி,வடமராட்சி கிழக்கு, யாழ்ப்பாணம், இலங்கையைப் பிறப்பிடமாகக் கொண்டவர். மெல்லிசைப்பாடகர் கே. எஸ். பாலச்சந்திரனின் இளைய சகோதரன். தொண்ணூறுகளின் ஆரம்பத்தில் வெளிவந்த 'கண்ணீரில் காவியங்கள் செந்நீரில் ஓவியங்கள்' என்ற பாடல் இவர் முதலில் பெயர் பெறக் காரணமாக அமைந்தது. இப்பாடலை மேஜர் செங்கதிர் எழுதியிருந்தார். தொடர்ந்த காலங்களில் கேணல் கிட்டுவின் நினைவாக அவசரமாக உருவாக்கப்பட்டு, இரு நாட்களுள் வெளிவந்த பாடலான 'கடலம்மா.. எங்களுக்கு நீதி சொல்ல எவருமில்லையா' என்ற பாடல் மூலம் இவர் பிரபலமானார். குரல் வளத்தினால் புகழ்பெற்றார். தமிழீழ விடுதலைப்புலிகளால் தயாரிக்கப்பட்ட 'உயிர்ப்பூ' திரைப்படத்தில் இடம் பெற்ற 'சின்னச் சின்னக் கண்ணில் வந்து மின்னல் விளையாடிடும்' என்ற பாடலும் இவருக்குப் புகழ் பெற்றுத் தந்தது. இவர் 'கண்ணீரில் காவியங்கள் செந்நீரில் ஓவியங்கள்' பாடலில் தொடங்கி 'சிறகு முளைத்து உறவை நினைத்துப் பறக்கும் குருவிகள்' பாடல்கள் வரை 75 பாடல்களைப் பாடியுள்ளார்.

ஆவணி 1, 1997 இல் ஜெயசிக்குறு படை நடவடிக்கைக்கு எதிராக ஓமந்தைப் பகுதியில் சிறிலங்காப் படையினர் மீது மேற்கொள்ளப்பட்ட ஊடறுப்புத் தாக்குதலில் கொல்லப்பட்டார்.

இவர் பாடிய பாடல்களில் சில
 கண்ணீரில் காவியங்கள் செந்நீரில் ஓவியங்கள்
 சின்னச் சின்னக் கண்ணில் வந்து மின்னல் விளையாடிடும்..
 சிறகு முளைத்து உறவை நினைத்துப் பறக்கும் குருவிகள்

இவற்றையும் பார்க்க 
 விடுதலைப் புலிகளின் மாவீரர்கள் பட்டியல்

வெளி இணைப்புகள்
 மேஜர் சிட்டு 
 மேஜர் சிட்டுவின் ஈழ கீதங்கள்

மேற்கோள்கள்

ஈழத்துக் கலைஞர்கள்
விடுதலைப் புலிகளின் போராளிகள்
தமிழீழ விடுதலைப் போராட்டக் கலைஞர்கள்
1997 இறப்புகள்